Give That Wolf a Banana

«Give That Wolf a Banana» (norsk oversettelse: gi den ulven en banan) er en norsk elektropopsang fra 2022 som fremføres av duoen Subwoolfer. Sangen ble utgitt 10. januar 2022 og vant Melodi Grand Prix 2022. Den er skrevet av duoen selv, under pseudonymene «Jim» (Gaute Ormåsen) og «Keith» (Ben Adams), sammen med DJ Astronaut.

Sangen vant finalen i Melodi Grand Prix 2022 og er dermed Norges bidrag til Eurovision Song Contest 2022 i Torino i Italia.

Om sangen 
«Give That Wolf a Banana» er en festlåt innen elektropop- og EDM-sjangeren. Sangen ble sluppet 10. januar 2022 som en av finalistene i Melodi Grand Prix 2022. Låten fremføres av den anonyme popduoen Subwoolfer. De har skrevet låten sammen med «DJ Astronaut». Identiteten til de tre opphavspersonene er ukjent. Duoen opptrådte første gang offentlig med låten under konkurransens fjerde delfinale 5. februar 2022. Duoen skulle ha opptrådt en uke tidligere, men måtte utsette på grunn av koronasykdom. 

Låten var en av ti finalister til finalen i Melodi Grand Prix 2022. Den hadde startnummer ni og var på forhånd den største favoritten til å vinne konkurransen. På finaledagen hadde sangen en beregnet vinnersjanse på 55 prosent. Den vant konkurransen over NorthKid og var dermed Norges bidrag til Eurovision Song Contest 2022 i Torino i Italia i mai. Den gikk videre fra semifinale 1, og havnet på tiendeplass i finalen med 182 poeng.

Den 11. februar 2022 ga Subwoolfer ut en egen valentines-versjon av sangen, kalt «Give That Wolf a Romantic Banana».

Listeplasseringer

Ukeslister

Referanser 

Sanger fra 2022
Singler fra 2022
Musikk i 2022
Vinnersanger i Melodi Grand Prix
Norges bidrag til Eurovision Song Contest
Bidrag til Eurovision Song Contest 2022